Sudinsula hematopo

La Sudinsula hematopo, Haematopus finschi, estas birda specio de la familio de Hematopedoj kaj ordo de Ĥaradrioformaj. Ĝi estas unu el du hematopoj troveblaj en Novzelando. La scienca nomo omaĝas la germanan etnografon, naturscienciston kaj kolonian esploriston Friedrich Hermann Otto Finsch (8a de Aŭgusto 1839 – 31a de Januaro 1917, Braunschweig).Jobling, James A. (2010). Bloomsbury Publishing, ed. The Helm dictionary of scientific bird names from aalge to zusii. Londres: Christopher Helm. p. 159. ISBN 1408133261.

Aspekto
La Sudinsula hematopo estas facile identigebla kiel plurkolora hemantopo - granda vadbirdo kun okulfrapa nigrablanka plumaro, longa ruĝ-oranĝa beko kaj ruĝaj kruroj. Ĝi estas distingita de la plurkolora morfo de la Unukolora hematopo per blanka malsupra dorso, pli blanka sur la flugilo, kaj demarklinio de nigrablankaĵo pli antaŭen sur la brusto, kaj de la plurkolora Aŭstralia hematopo per pli longa beko kaj pli mallongaj gamboj, same kiel la antaŭa demarklinio de blanka koloro sur la dorso pinta prefere ol kvadrata. Ĝi estas 46 cm longa; ĝia enverguro estas 80–86 cm; ĝi pezas 550 g.Marchant, S.; Higgins, P.J.; & Davies, J.N. (eds). (1994). Handbook of Australian, New Zealand and Antarctic Birds. Volume 2: Raptors to Lapwings. Oxford University Press: Melbourne.  

Distribuado kaj habitato
La Sudinsula hematopo estas endemia de Nov-Zelando kie ĝi reproduktiĝas interne sur la Suda Insulo, post kio la plej granda parto de la populacio moviĝas al estuaroj kaj havenoj sur la Norda Insulo. Ĝi estis registrita foje kiel vaganto sur Norfolkinsulo, insulo Lord Howe, kaj la orienta marbordo de kontinenta Aŭstralio. Ĝia reprodukta habitato konsistas el plektitaj riversistemoj, malfermaj herbejoj, kultivita tero, lagostrandoj, subalpa tundro, kaj herbokampoj. Nereprodukta vivejo inkluzivas marbordajn estuarojn, golfojn, strandojn, sablajn ebenaĵojn kaj intertajdajn ŝlimejojn..

 Referencoj 

 Vidu ankaŭ 

 Eksteraj ligiloj 

Kategorio:Hematopedoj
Kategorio:Bestoj el la Aŭstralazia ekozono
Kategorio:Birdoj de Nov-Zelando